ચોમાસામાં પાણી ભરાય અને એમાંથી વાહનચાલકો રુમઝુમ કરતાં નીકળે એટલે જે ચાલતાં જતાં હોય એમનાં કપડાં ઉપર કીચડ ઉડે છે. આમ છતાં ડામર કે કોન્ક્રીટના પાકા રોડ ઉપર કીચડ ક્યાંથી આવ્યો એ પ્રશ્ન અસ્થાને છે. કપડાં ઉપર કાદવ કીચડ ઉડે એટલે એ ધોવા પડે છે. આમ, જે કપડા પરસેવાગ્રસ્ત થવા છતાં ધોવાતાં નથી એ કપડાં પાણી જોવા પામે છે. આમ કપડાં ધોવાનો પાવડર વધારે વપરાય અને ડ્રાય ક્લીનીંગના ધંધામાં પણ તેજી આવે છે. જોકે જાહેરાતો વાંચીને ખરીદેલા અમુક તમુક પાવડર વાપરવાથી કપડામાં એવી સફેદી આવે છે કે તમે ચોંકી ઉઠો કે ‘લો, આ શર્ટ ધોયું છે કે નહી?’